Publication: Magyar Közlöny
Issue: MK-1999-19 (Year: 1999, Number: 19)
Era: 1990-2004
Section: a 20/1992. (VII. 21.) KHVM rendelethez
Paragraph Index: 178

g) a vezetési gyakorlat oktatásához a képzési engedélyben szereplő kategóriába tartozó alábbi feltételeknek megfelelő járművekkel és felszerelésekkel: „Segédmotoros kerékpár” kategória — bármely kétkerekű segédmotoros kerékpár; „A1” alkategória — „A1” alkategóriába tartozó, legalább 75 cm3 hengerűrtartalmú, kétkerekű motorkerékpár; „A korl.” kategória — 125 cm 3-t meghaladó hengerűrtartalmú, kétkerekű motorkerékpár, amely legalább 100 km/óra sebesség elérésére alkalmas, továbbá a teljesítménye a 25 kW-ot és a teljesítmény/sajáttömeg aránya a 0,16 kW/kg értéket nem haladja meg; „A” kategória — kétkerekű motorkerékpár, amely legalább 100 km/óra sebesség elérésére alkalmas, és teljesítménye legalább 35 kW; „B” kategória — legalább 5 személy befogadóképességű, négy- vagy ötajtós kivitelű személygépkocsi, amely legalább 100 km/óra sebesség elérésére alkalmas, — a járműnek legalább négy ülését fejtámlával kell felszerelni, amennyiben azt a gyári kialakítás lehetővé teszi, — kettős pedálrendszer, amely a járművezető melletti ülésből is biztosítja az üzemi pedálokkal elérhető szabályozást. A pótfék hatásosságának el kell érnie az üzemi fék hatásosságának legalább 90%-át, — azokon a járműveken, amelyek műszerfalán gyárilag nincs elkülönítve a jobb- és a baloldali irányjelző visszajelző, olyan oldalhelyes irányjelző visszajelzőt kell elhelyezni, amely az oktatói és a hátsó ülésről is jól látható, — három db visszapillantó tükör, amely a vezetőülésből biztosítja a külön rendeletben előírt hátralátást

Source: https://magyarkozlony.hu/hivatalos-lapok/f1f9a9ac6de8df1b0a21bad9183319953796b6c0/dokumentumok/61a95308220709be5de688899d898715dc8bac43/letoltes